Nr. L 321/18 De Europæiske Fællesskabers Tidende 21. 11. 90 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 20. november 1990 om ophævelse af be'slutning 90/512/EØF om visse beskyttelsesforanstaltninger mod klassisk svinepest i Belgien (90/609/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelsen af det indre marked ('), særlig artikel 10, under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelsen af det indre marked (?), særlig artikel 9, og ud fra følgende betragtninger : Der er konstateret adskillige udbrud af klassisk svinepest i forskellige områder af Belgien ; som følge af denne epizooti af klassisk svinepest vedtog Kommissionen beslutning 90/161/EØF (?), erstattet ved beslutning 90/512/EØF af 16. oktober 1990 om visse beskyttelsesforanstaltninger mod klassisk svinepest i Belgien () ; da epizootien er blevet bragt under kontrol i området beskrevet i beslutning 90/512/EØF, er det muligt at ophæve ovennævnte beslutning ; de i denne beslutning fastsatte foranstaltninger er i over- - ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING : Artikel 1 Beslutning 90/512/EØF ophæves. Artikel 2 Medlemsstaterne ændrer de for samhandelen gældende foranstaltninger for at bringe dem i overensstemmelse med denne beslutning. De underretter straks Kommis- sionen herom. Artikel 3 Denne beslutning er rettet til medlemsstaterne. Udfærdiget i Bruxelles, den 20. november 1990. På Kommissionens vegne Ray MAC SHARRY Medlem af Kommissionen () EFT nr. L 224 af 18. 8. 1990, s. 29. (3 EFT nr. L 395 af 30. 12. 1989, s. 13. () EFT nr. L 90 af 5. 4. 1990, . 26. () EFT nr. L 285 af 17. 10. 1990, s. 33.